Module
Contents
Index 🔎︎

# បង្កើត​តម្រង XML

## ការ​បង្កើត​តម្រង​ XML សម្រាប់​ LibreOffice

ពេល​អ្នក​បង្កើត​តម្រង​ XML មួយ​សម្រាប់ LibreOffice អ្នក​ត្រូវ​ការ​រចនា​ សន្លឹក​រចនាប័ទ្ម XSLT ដែល​អាច​បម្លែង​ទៅនិង​មក​ពី​​ទ្រង់ទ្រាយ​ឯកសារ​ XML ។

សម្រាប់​ព័ត៌មាន​បន្ថែម​អំពី​ទ្រង់ទ្រាយ​​ OpenDocument XML ទៅ​ http://xml.openoffice.org/ ។

ប្រសិន​បើ​អ្នក​ចង់​ អ្នក​អាច​រួម​បញ្ចូល​ ពុម្ព​ ​មួយ​ជាមួយ​តម្រង​របស់​អ្នក​ដើម្បីអនុវត្ត​រចនាប័ទ្ម​ LibreOffice ទៅ​ឯកសារ​ XML មួយ​ដែល​អ្នក​នាំ​ចូល​ ។

## ដើម្បី​បង្កើត​តម្រង XML

1. បង្កើត​ការ​ប្លែង​ XSLT មួយ​ សន្លឹក​រចនាប័ទ្ម ដែល​​រៀបចំ​ធាតុ​នៃ​ទ្រង់ទ្រាយ XML ខាង​ក្រៅ​ទៅ​ធាតុ​នៃ​ទ្រង់ទ្រាយ​​​​​ឯកសារ​ OpenDocument XML និង ត្រឡប់​ម្តង​ទៀត ។

2. បង្កើត​ពុម្ព​មួយ​ដែល​ផ្តល់​រចនាប័ទ្ម​ LibreOffice ទៅ​ធាតុ​ក្នុង​ទ្រង់ទ្រាយ​ XML ខាង​ក្រៅ​ ពេល​អ្នក​នាំ​ចូល​ឯកសារ​មួយ​​ក្នុង​ទ្រង់ទ្រាយ​នេះ​ទៅ​ក្នុង​ LibreOffice ។

3. ក្នុង​ LibreOffice Writer បង្កើត​ឯកសារ​អត្ថបទ​មួយ​ និង​ ជ្រើស​ ឧបករណ៍ - ការ​កំណត់​តម្រង​ XML ។

4. ចុច​ ថ្មី​ ។

5. ក្នុង​ប្រអប់​ តម្រង​ XML ចុច​ផ្ទាំង ទូទៅ និង​ កំណត់​លក្ខណសម្បត្តិ​របស់​តម្រង ។

- ក្នុង​ប្រអប់ ឈ្មោះ​តម្រង​ បញ្ចូល​ឈ្មោះ​មួយ​សម្រាប់​តម្រង​ XML ។

  ឈ្មោះ​នេះ​ត្រូវ​បាន​បង្ហាញ​ក្នុង​ប្រអប់​ ការ​កំណត់​តម្រង​ XML ។

- ក្នុង​ប្រអប់​ កម្មវិធី ជ្រើស​កម្មវិធី​របស់​ LibreOffice ដែល​មាន​តម្រង​​​សម្រាប់​ផ្តល់​ឲ្យ​​ ។​

- ក្នុង​ប្រអប់​ ឈ្មោះ​របស់​ប្រភេទ​ឯកសារ​​ បញ្ចូល​ប្រភេទ​ឯកសារ​ដែល​មាន​​តម្រង​សម្រាប់​ផ្តល់​ឲ្យ​ ។

  ឈ្មោះ​នេះ​ត្រូវ​បាន​បង្ហាញ​ក្នុង​​បញ្ជី​ប្រភេទ​ឯកសារ​​ក្នុង​ប្រអប់​​ បើក នាំ​ចេញ និង រក្សា​ទុក​ជា ។

- ក្នុង​ប្រអប់​ កន្ទុយ​ឯកសារ បញ្ចូល​កន្ទុយ​សម្រាប់​ឯកសារ​នាំ​ចេញ ។

  ដើម្បី​ធ្វើ​ឲ្យ​ឯកសារ​ខុស​ពី​ឯកសារ XML​ ផ្សេង​ បញ្ចូល​កន្ទុយ​ដែល​មិន​មែន​ជា​​ *.xml ។

6. នៅ​លើ​ទំព័រ​ផ្ទាំង ការ​ប្លែង​ភាព កំណត់​លក្ខណសម្បត្តិ​ប្លែង​ភាព​សម្រាប់​តម្រង ។

- (ស្រេច​ចិត្ត​) ក្នុង​ប្រអប់​ ប្រភេទ​​ឯកសារ បញ្ចូល​អ្នក​ចង្អុល​បង្ហាញ​​ប្រភេទ​ឯកសារ​​សម្រាប់​ទ្រង់ទ្រាយ​​ឯកសារ​ខាង​ក្រៅ​ ។

  អ្នក​ចង្អុល​បង្ហាញ​នេះ​ត្រូវ​បាន​ប្រើ​ដើម្បី​រក​ប្រភេទ​ឯកសារ​ពេល​នាំ​ចូល ។

- ក្នុង​ប្រអប់ XSLT សម្រាប់​នាំ​ចេញ បញ្ចូល​ផ្លូវ​ និង ឈ្មោះ​ឯកសារ​នៃ​សន្លឹក​រចនាប័ទ្ម XSLT ដែល​កំណត់​​ការ​ប្លែង​ភាព​ពី​ទ្រង់ទ្រាយ​​​ OpenDocument ទៅ​ទ្រង់ទ្រាយ​ខាង​ក្រៅ ។

- ក្នុង​ប្រអប់ XSLT សម្រាប់​នាំចូល បញ្ចូល​ផ្លូវ​ និង ឈ្មោះ​ឯកសារ​ទៅ​សន្លឹក​រចនាប័ទ្ម​ XSLT ដែល​កំណត់​ការប្លែងភាព​​​​​ពី​ទ្រង់ទ្រាយ​ខាង​ក្រៅ​​​ទៅ​ទ្រង់ទ្រាយ OpenDocument ។

- (ស្រេច​ចិត្ត​) ក្នុង​ប្រអប់ ពុម្ព​សម្រាប់​នាំ​ចូល បញ្ចូល​ផ្លូវ​ និង ឈ្មោះ​របស់​ពុម្ព​ដែល​កំណត់​​រចនាប័ទ្ម LibreOffice ដែល​ត្រូវ​បាន​ប្រើ​ក្នុង​ឯកសារ​ដែល​បាន​នាំ​ចេញ ។

  ឯកសារដែល​បាន​បញ្ជាក់​​នៅ​លើ​ទំព័រ​ផ្ទាំង ការ​ប្លែង​ភាព ត្រូវ​បាន​ចម្លង​ទៅ​ថត​អ្នក​ប្រើ​មូល​ដ្ឋាន LibreOffice ។

7. ចុច យល់ព្រម ។

## ដើម្បី​សាកល្បង​តម្រង XML

អ្នកអាច​ធ្វើ​ការ​សាកល្បង​មូលដ្ឋានមួយ​លើ​តម្រង​ផ្ទាល់​ខ្លួន​របស់​ XML ក្នុង LibreOffice ។

ឯកសារ​មិន​​ត្រូវ​បាន​ប្តូរ​​ដោយ​ការ​សាកល្បង​ទាំង​នេះ​ទេ ។

1. បង្កើត​ ឬ បើក​​ឯកសារ​អត្ថបទ​មួយ​ ។

2. ជ្រើស​ ឧបករណ៍ - ការ​កំណត់​តម្រង​ XML ។

3. ក្នុង​បញ្ជី​តម្រង ជ្រើស​តម្រង​ដែល​អ្នក​ចង់​សាកល្បង ហើយ​ចុច សាកល្បង XSLTs ។

4. ដើម្បី​សាកល្បង​តម្រង​ នាំ​ចេញ​ មួយ​​ អនុវត្ត​តាម​ជំហាន​មួយ​​ដូច​ខាង​ក្រោម​ក្នុង​​​​ផ្ទៃ​ នាំ​ចេញ របស់​ប្រអប់​ ៖

- ចុច​ រក​មើល ជ្រើស​ឯកសារ​ LibreOffice ដែល​អ្នក​ចង់​សាកល្បង​ និង​ ចុច​ បើក ។

- ដើម្បី​​សាក​ល្បង​ឯកសារ​បច្ចុប្បន្ន​ ចុច​ ឯកសារ​បច្ចុប្បន្ន​ ។

5. ដើម្បី​សាកល្បង​តម្រង​ នាំ​ចូល​ មួយ​ ចុច​ រក​មើល​ ក្នុង​ផ្ទៃ​ នាំ​ចូល របស់​ប្រអប់​ ជ្រើស​ឯកសារ​មួយ​ និង​ ចុច​ បើក ។

ប្រធានបទ​ទាក់ទង

អំពី​តម្រង XML

ចែកចាយ​តម្រងXML